མདོར་ན་རྣམ་མཁྱེན་ཀུན་གྲོལ་གྲགས་པ་ནས།།ཡང་སྲིད་དྲུག་པ་ཧཱུྃཿཆེན་བླ་མ་དང་།།གཏེར་སྲས་དམ་པ་ཚོགས་གཉིས་རྒྱ་མཚོ་ཡན།།རིག་འཛིན་རྣམ་སྤྲུལ་སྐྱེས་མཆོག་རིམ་བྱོན་བཅས།།མཛད་པ་འཕྲིན་ལས་རྣམ་ཐར་བརྗོད་ལས་འདས།།བསིལ་ལྗོངས་སྟོད་སྨད་བར་དང་རྒྱ་ནག་ཡན།།སྒྲུབ་བརྒྱུད་འཛིན་པའི་དབེན་དགོན་དུ་མ་བཏབ།།གསེར་འཕྲུ་ཅན་གྱི་ལྷ་ཁང་མང་པོ་བསྐྲུན།།བྱིན་ལྡན་སྐུ་གསུང་ཐུགས་རྟེན་ཇི་སྙེད་བཞེངས།།ཟབ་མོའི་གཏེར་ཁ་མང་པོའི་ཞལ་ཡང་ཕྱེས།།བསྟན་འགྲོའི་དོན་ནུས་སློབ་ཚོགས་གྲངས་འདས་སྤེལ།།དབང་ལུང་མན་ངག་གདམས་པའི་ཆར་ཆེན་ཕབ།།འབྲེལ་ཐོབ་སེམས་ཅན་ཐར་བའི་ལམ་ལ་བཀོད།།ལེགས་བཤད་ལ་སོགས་སྲོལ་བཟང་འབྱེད་པ་མང་།།ལྷ་འདྲེ་དམ་བཞག་སྡེ་བརྒྱད་བྲན་དུ་བཀོལ།།འགྲོ་ཀུན་སྨིན་གྲོལ་ལམ་ལ་བཀོད་པར་མཛད།།བསྟན་དང་འགྲོ་དོན་བསམ་མཐའ་ཡས་པའོ།།